Dăncilă gafează şi de Ziua Marinei: ”Vrem să vopsim stafilococii falezei din Constanţa în roşu, galben şi albastru!”

Viorica Dăncilă o comite din nou, de data aceasta într-un moment festiv şi special cum este Ziua Marinei. După mesajul transmis astăzi, cu prilejul celebrării Zilei Marinei, în care a opinat că marinarii civili şi militari "aduc zi de zi noi sensuri şi înţelegeri profunde devotamentului, curajului, profesionalismului", premierul s-a exprimat, în direct la RTV, într-o notă relativ critică în legătură cu organizarea evenimentului de tradiţie, în special vizavi de amenajarea perimetrului rezervat festivităţilor: ”Amplasamentele trebuie consolidate, faleza, cu puţină preocupare din partea autorităţilor locale, poate să capete o altă imagine, mai vie, mai proaspătă, putem chiar să dăm o mână de ajutor şi să vopsim stafilococii (n.r - stabilopozii) falezei în roşu, galben şi albastru, pentru a da o notă aparte întregii zone în acest an centenar”.